
REFERAT
Privind participarea Consiliului Local în calitate de coorganizator la montarea spectacolului Banater Stadl la Teatrul German de Stat
În luna decembrie 2004, Teatrul German de Stat a depus solicitarea de finanţare nr. SC2004 - 021055/ 02.12.2004 privind proiectul „Montarea spectacolului Banater Stadl” ce se desfăşoară în perioada mai- iunie 2005.
Proiectul îşi propune montarea unui spectacol de divertisment muzical - folcloric, sub bagheta unui dintre cei mai apreciaţi muzicieni germani, Werner Salm. Acest spectacol este susţinutde Institutul pentru Relaţii Externe din Stuttgard, Germania.

Având în vedere procesul verbal din data de 07.04.2005 al Comisiei de cultură, învăţământ, turism, sport şi culte,
Propunem, având în vedere OUG nr. 45/ 2003 privind finanţele publice locale, aprobată prin Legea nr.108/ 2004, având în vedere art. 38, lit (d) şi (p) din Legea nr. 215/ 2001 privind administraţia publică locală şi în conformitate cu art.46 din Legea nr. 215/ 2001 privind administraţia publică locală, alocarea sumei de 10.000.000 lei din cap.59.02 „Cultură, religie şi acţiuni sportive” (59.02.50 „Alte acţiuni culturale”).


Detalii referitoare la această manifestare se află în materialul anexat.  

Manifestarea a fost inclusă pe Agenda Culturală 2005.   

